මට ලියුම් ගහන්න සිරිපාලට බලයක් නෑ  දයාසිරි කියයි
අධිකරණයෙන් ලැබුණු නියෝගය අනුව තමන් අද දිනයේදී ශ්රී ලංකා නිදහස් පක්ෂ මූලස්ථානයට ගොස් මහ ලේකම්වරයා ලෙස වැඩ භාර ගන්නා බව පාර්ලිමේන්තු මන්ත්රී දයාසිරි ජයසේකර මහතා දිවයිනට ඊයේ පැවසීය මෙම අවස්ථාවට එක්වන ලෙස ශ්රී ලංකා නිදහස් පක්ෂයේ සියලුම ආසන සංවිධායකවරුන්ට හා දිස්ත්රික් සංවිධායකවරුන්ට ආරාධනා කරන බවද හෙතෙම කීවේය මෙම අවස්ථාවට පූර්ණ පොලිස් ආරක්ෂාව ලබා දෙන ලෙස ඇමැති ටිරාන් අලස් මහතාටත් පොලිස්පතිවරයාටත් මරදාන පොලිස් ස්ථානාධිපතිවරයාටත් ලිඛිතව දැනුම් දුන් බව ජයසේකර මහතා වැඩිදුරටත් කීවේය ශ්රී ලංකා නිදහස් පක්ෂය රැක ගැනීම වෙනුවෙන් තම දිවි පරදුවට තබා කටයුතු කරන බවද හෙතෙම කීවේය තමා දරන ශ්රී ලංකා නිදහස් පක්ෂ මහ ලේකම් ධුරයට එරෙහිව නිමල් සිරිපාල ඇමැතිවරයා එවන ලද ලිපිය තරයේ ප්රතික්ෂේප කරන බව ද දයාසිරි ජයසේකර මහතා පැවැසීය තමා දරන ලේකම් තනතුරට එරෙහිව ලිපියක් එවන්න තරම් බලයක් නිමල් සිරිපාල ද සිල්වා ඇමැතිවරයාට නැතැයි ද දයාසිරි ජයසේකර මහතා සිනාමුසුව කියා සිටියේය නෝමන් පලිහවඩන අරුණ බෝගහවත්ත